OpenLLM-France/wikimedia huggingface dataset:
# Esther Estévez Casado

Esther Estévez Casado (Verín, 18 de novembre de 1997) és una periodista gallega coneguda per presentar el programa Dígocho eu de la TVG de difusió del bon l'ús de la llengua gallega.

## Trajectòria

Va estudiar Periodisme a la Universitat de Santiago de Compostel·la. Treballa al departament de Temps Real, des del setembre de 2019 a l'Àrea d'Informació de la Televisió de Galícia i des del gener de 2020 presenta Dígocho eu. És un programa diari de curta durada que va començar a emetre's en el web oficial de la TVG i després va passar també a les seves xarxes socials: YouTube, Instagram i TikTok. El 2021 Digocho eu tenia 100.000 seguidors a TikTok. Aquell mateix anys van començar a fer dos directes setmanals en un canal de Twitch.
Des del 18 d'octubre de 2020, Estévez va presentar també el programa Cachadas, un espai setmanal humorístic que recull alguns dels moments més divertits de la programació de la TVG. Ha participat en altres programes de la cadena com són Luar o l'especial del 25 de juliol de 2022.
A partir del maig de 2021, presenta dos programes setmanals de Dígocho eu al Twitch de la CRTVG: el primer, "O reto do #DígochoEu", on realitza entrevistes i proves de llengua amb personatges rellevants de parla gallega; i el segon, "Apuntamento lusófono", en col·laboració amb l'actor portuguès Rodrigo Paganelli, en què intercanvien apreciacions lingüístiques mútues. Més tard, aquests programes es pengen al web i al canal de YouTube corresponents.
El 19 de març de 2022, va rebre el Premi Mestre Mateo a millor comunicador en la 20a edició pel programa Dígocho eu, que al seu torn va obtenir el premi al millor programa de televisió.

## Premis i nominacions
### Premis Mestre Mateo

| Any | Categoria | Programa | Resultat |
| 2022 | Millor comunicador | Dígocho eu | Guanyador |

## Referències

* 1 2 «"Esther Estévez | LGx15"» (en gallec). LGx15. [Consulta: 26 gener 2021].
* ↑ «Dígochoeu en G24Noticias» (en gallec). CRTVG. [Consulta: 26 gener 2021].
* ↑ Europa Press. «El proyecto educativo de la CRTVG 'Dígochoeu' sobre el uso del gallego cumple un año» (en castellà). Galiciapress, 31-12-2020. [Consulta: 28 agost 2022].
* 1 2 Miró, Quim. «Esther Estévez: “‘Dígocho eu’ està demostrant que el gallec és una llengua viva i que enganxa els joves”». Comunicació21, 25-06-2021. [Consulta: 3 juliol 2023].
* ↑ «Cachadas» (en gallec). CRTVG. [Consulta: 26 gener 2021].
* ↑ «A TVG ofrece a súa ‘Gala do 25 de Xullo’ con Tanxugueiras e Heredeiros» (en gallec). La Opinión de A Coruña, 25-07-2022. [Consulta: 26 juliol 2022].
* ↑ «O apontamento lusófono do DigochoEu continua a crescer» (en portuguès de Portugal). Associaçom Galega da Língua, 17-07-2021. [Consulta: 28 agost 2022].
* ↑ O actor portugués Rodrigo Paganelli ficha polo #DígochoEu da CRTVG en Twitch
* ↑ «Esther Estévez recibe o Premio á Mellor Comunicadora 2022» (en gallec). CRTVG, 20-03-2022. [Consulta: 21 març 2022].
# Zamora Fútbol Club

* No s'ha de confondre amb Zamora CF.
El Zamora Fútbol Club és un club de futbol veneçolà de la ciutat de Barinas.
El club va ser fundat l'any 2002 i jugà a l'estadi Agustín Tovar.

## Palmarès

* Lliga veneçolana de futbol:
** 2012-13, 2013-14, 2015, 2016, 2018
* Copa veneçolana de futbol:
** 1980, 1982

## Referències

* ↑ «Venezuela - List of Champions». RSSSF. [Consulta: 20 juny 2011].
* ↑ «Venezuela - List of Cup Winners and Runners Up». rsssf.com. [Consulta: 9 febrer 2018].
# Pseudolarix amabilis

Pseudolarix és un gènere monotípic de coníferes de la família Pinaceae. La seva única espècie, Pseudolarix amabilis, és similar morfològicament a un làrix de color daurat però està més relacionat amb els gèneres Keteleeria, Abies i Cedrus. És una espècie nativa de l'est de la Xina i es presenta en petites zones de muntanyes del sud d'Anhui, Zhejiang, Fujian, Jiangxi, Hunan, Hubei i est de Sichuan, a altituds d'entre 100-1500 m. De vegades se'l coneix sota el nom científic de Pseudolarix kaempferi, però això pot causar confusió amb Larix kaempferi, el làrix japonès.

## Descripció

És un arbre caducifoli que fa de 30-40 m d'alt, amb la capçadacònica. Els brots presenten dimorfisme. Les fulles són de color verd brillant de 3-6 cm de llarg i de 2-3 mm d'ample; es tornen groc brillant abans de caure a la tardor.
Les pinyes semblen petites carxofes de 4-7 cm de llarg i de 4-6 cm d'ample, deixen anar llavors alades.
Resulta un arbre ornamental plantat en parcs i jardins. A Itàlia s'utilitza molt en jardineria.

## Ús medicinal

El pseudolarix és una de les 50 plantes medicinals bàsiques de la fitoteràpia xinesa on s'anomena jīn qián sōng ((xinès)).
* Escorça.

## Referències

* Conifer Specialist Group (2000). Pseudolarix amabilis. Llista Vermella de la UICN, Unió Internacional per a la Conservació de la Natura, 2006. Consultat el 12 maig 2006 (en anglès). Database entry includes justification for why this species is listed as data deficient

## Enllaços externs

* Arboretum de Villardebelle - photos of cones
* Gymnosperm Database Arxivat 2006-04-24 a Wayback Machine.
* Pseudolarix in the Flora of China
* Article in Harvard University Bulletin of Popular Information (1919) Arxivat 2009-05-30 a Wayback Machine.
# Kalinin (Gubkin)

* Per a altres significats, vegeu «Kalinin».
Kalinin - Калинин (rus) - és un poble (un khútor) de l'óblast de Bélgorod, a Rússia. El 2016 tenia 167 habitants. Pertany al districte (raion) de Gubkin.

## Referències

* ↑ «Генеральный план Губкинского городского округа». Федеральная государственная информационная система территориального планирования (ФГИС ТП).
* ↑ «Kladovoye» (en anglès). GeoNames. Arxivat de l'original el 2022-03-10. [Consulta: 10 març 2022].
# Open 13 2014

El Torneig de Marsella 2014, conegut oficialment com a Open 13 2014, és una competició tennística sobre pista dura dins les sèries 250 de l'ATP. La 21a edició del torneig es va celebrar entre el 17 i el 23 de febrer del 2014 al Palais des Sports de Marsella, França.

## Quadre individual masculí

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final | Final |
| 1 | R. Gasquet | 6 | 6 | |
| | B. Kavčič | 3 | 3 | | | R. Gasquet | 7 | 6 | |
| | T. Kamke | 7 | 0 | 3 | 5 | I. Dodig | 5 | 3 | |
| 5 | I. Dodig | 6$^4$ | 6 | 6 | | | | | | 1 | R. Gasquet | 3 | 2 |
| 3 | E. Gulbis | 6 | 5 | 6 | | | | | | 3 | E. Gulbis | 6 | 6 |
| | R. Bautista Agut | 3 | 7 | 4 | 3 | E. Gulbis | 6 | 7 | | | | | |
| Q | R. Berankis | 6⁵ | 3 | | 8 | N. Mahut | 3 | 6¹ | | | | | |
| 8 | N. Mahut | 7 | 6 | | | | | | | | | | | 3 | E. Gulbis | 7 | 6 |
| 7 | J. Benneteau | 6 | 6$^3$ | 3 | | | | | | | | | | 2 | J-W. Tsonga | 6⁵ | 4 |
| | J-L. Struff | 4 | 7 | 6 | | J-L. Struff | 6 | 6 | | | | | |
| | M. Llodra | 7 | 6 | | | M. Llodra | 4 | 3 | | | | | |
| 4 | A. Seppi | 6$^3$ | 4 | | | | | | | | J-L. Struff | 6$^4$ | 5 |
| 6 | É. Roger-Vasselin | 7 | 6 | | | | | | | 2 | J-W. Tsonga | 7 | 7 |
| | S. Stakhovski | 6² | 4 | | 6 | É. Roger-Vasselin | 7 | 2 | 2 | | | | |
| | N. Davidenko | 6$^4$ | 6$^8$ | | 2 | J-W. Tsonga | 6$^3$ | 6 | 6 |
| 2 | J-W. Tsonga | 7 | 7 | | | | | | |

## Quadre dobles masculins

| Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final | Final |
| Alt | James Cerretani Adil Shamasdin | 4 | 6$^3$ | |
| | Paul Hanley Jonathan Marray | 6 | 7 | | | Paul Hanley Jonathan Marray | 6 | 4 | [10] |
| PR | Colin Fleming Ross Hutchins | 6 | 6⁹ | [8] | | Marin Draganja Mate Pavić | 2 | 6 | [5] |
| | Marin Draganja Mate Pavić | 3 | 7 | [10] | | | | | | | Paul Hanley Jonathan Marray | 6 | 6⁶ | [11] |
| | Gero Kretschmer Alexander Satschko | 6 | 6 | | | | | | | 2 | Julien Benneteau Édouard Roger-Vasselin | 4 | 7 | [13] |
| | Dustin Brown Austin Krajicek | 3 | 2 | | | Gero Kretschmer Alexander Satschko | 1 | 5 | |
| | Henri Kontinen Mateusz Kowalczyk | 4 | 4 | | 2 | Julien Benneteau Édouard Roger-Vasselin | 6 | 7 | |
| 2 | Julien Benneteau Édouard Roger-Vasselin | 6 | 6 | | | | | | |

## Enllaços externs

* Web oficial (francès) (anglès)
* Quadre individual masculí PDF
* Quadre dobles masculins PDF
Marsella :
1992
1993
1994
1995
1996
1997
1998
1999
2000
2001
2002
2003
2004
2005
2006
2007
2008
2009
2010
2011
2012
2013
2014
2015
2016
2017
2018
2019
2020
2021
2022
2023
2024 :
ATP World Tour 2014
< 2013
2015 > :
ATP World Tour Finals, Londres :
# Vanadiocarfolita

La vanadiocarfolita és un mineral de la classe dels silicats que pertany al grup de la carfolita. El seu nom fa referència al seu contingut en vanadi i a la seva relació amb la carfolita.

## Característiques

La vanadiocarfolita és un silicat de fórmula química ${\ce {Mn^2+V^3+AlSi2O6(OH)4}}$. Cristal·litza en el sistema ortoròmbic. És l'anàleg mineral amb vanadi(III) de la carfolita.
Segons la classificació de Nickel-Strunz, la vanadiocarfolita pertany a «09.DB - Inosilicats amb 2 cadenes senzilles periòdiques, ${\ce {Si2O6}}$; minerals relacionats amb el piroxens» juntament amb els següents minerals: balifolita, carfolita, ferrocarfolita, magnesiocarfolita, potassiccarfolita, lorenzenita, lintisita, punkaruaivita, eliseevita, kukisvumita, manganokukisvumita, vinogradovita, paravinogradovita, nchwaningita, plancheïta, shattuckita, aerinita i capranicaïta.

## Formació i jaciments

La vanadiocarfolita es forma en shales metamorfosades en un petit grau. Va ser descoberta a la mina Molinello, a Ne (Província de Gènova, Ligúria, Itàlia). També ha estat descrita a la mina Valgraveglia, també situada a Ne.

## Referències

* 1 2 3 «Vanadiocarpholite» (en anglès). Mindat. [Consulta: 7 novembre 2015].
# Resolució 2699 del Consell de Seguretat de les Nacions Unides

La Resolució 2699 del Consell de Seguretat de les Nacions Unides, aprovada el 2 d'octubre de 2023, va autoritzar una missió de seguretat dirigida per Kenya a Haití. La missió va ser a resposta de la petició del primer ministre d'Haití, Ariel Henry, que va enviar a l'ONU un any abans, el 7 d'octubre de 2022, per fer front a la crisi i la guerra de bandes que pateix el país. La resolució també va estendre un embargament d'armes anterior.
La resolució va ser redactada pels Estats Units i l'Equador. 13 membres van votar a favor, amb l'abstenció de Rússia i la República Popular de la Xina.
En el mateix dia d'aprovació de la resolució, Kenya, Jamaica, les Bahames, i Antigua i Barbuda van acordar l'enviament de tropes, mentre que els Estats Units van oferir un màxim de 200 milions de dòlars.

## Referències

* 1 2 3 Robles, Frances; Fassihi, Farnaz «U.N. Approves Kenya-Led Security Mission to Help Haiti Stamp Out Gangs» (en anglès). The New York Times, 02-10-2023.
* ↑ Alam, Hande Atay. «Haiti government asks for international military assistance» (en anglès). CNN, 07-10-2022. [Consulta: 3 octubre 2023].
* ↑ (en anglès) , 03-10-2023.
* ↑ «UN Security Council approves sending a Kenya-led force to Haiti to fight violent gangs» (en anglès). AP News, 02-10-2023. [Consulta: 3 octubre 2023].

## Enllaços externs

* Nota de premsa de l'ONU
* Reunió del Consell de Seguretat de l'ONU Arxivat 2023-11-15 a Wayback Machine.
# La Ternitat

La Trinitat, nom occità, antigament La Trinitat Victor, en francès La Trinité, és un municipi francès, situat al departament dels Alps Marítims i a la regió de Provença – Alps – Costa Blava. L'any 1999 tenia 10.046 habitants.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | 1 459 | 1 468 | 1 349 | 1 235 | 1 250 | 1 301 | 1 443 | 1 282 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1 338 | 1 419 | 1 664 | 1 404 | 2 625 | 2 875 | 2 941 | 2 589 | 3 102 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 3 625 | 4 787 | 7 068 | 8 279 | 10 197 | 10 046 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 1983-2001 | Louis Broch | Partit Comunista Francès (PCF) |
| 2001- | Jean-Louis Scoffié | Unió pel Moviment Popular (UMP) |
# Floyon

Floyon és un municipi francès, situat a la regió dels Alts de França, al departament del Nord. L'any 2006 tenia 498 habitants. Es troba a 110 km de Lilla, Brussel·les o Reims, a 55 km de Valenciennes, Laon, Mons (B) o Charleroi (B), a 28 km de Maubeuge, a 10 km de Fourmies, a 7 km d'Avesnes-sur-Helpe i a 4 km d'Étrœungt.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 682 | 742 | 618 | 554 | 513 | 515 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001-2008 | Maryse Jaggli | |
| 2008- | Bernard Durnez | |
# Pseudolaubuca jouyi

Pseudolaubuca jouyi és una espècie de peix cipriniforme de la família dels ciprínids que es troba a Corea del Sud.

## Referències

* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Nichols, J. T. 1925. Some Chinese fresh-water fishes. VII. New carps of the genera Varicorhinus and Xenocypris. VIII. Carps referred to the genus Pseudorasbora. IX. Three new abramidin carps. American Museum Novitates Núm. 182: 1-8.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Kalinin (Prókhorovka)

* Per a altres significats, vegeu «Kalinin».
Kalinin - Калинин (rus) - és un poble (un khútor) de l'óblast de Bélgorod, a Rússia. El 2010 tenia 86 habitants. Pertany al districte (raion) de Prókhorovka.

## Referències

* ↑ «Схема территориального планирования Белгородской области». Федеральная государственная информационная система территориального планирования (ФГИС ТП).
* ↑ «Avdeyevka» (en anglès). GeoNames. Arxivat de l'original el 2022-02-04. [Consulta: 4 febrer 2022].
* ↑ Бобов А. Начало заселения района / А. Бобов //Истоки. – 2001. – 10 янв.
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 4 febrer 2022].
# Paisatge vitícola de l'illa de Pico

El Paisatge vitícola de l'illa de Pico (en portuguès, Paisagem da cultura da vinha da ilha do Pico), situat a l'illa de Pico, a l'arxipèlag de les Açores, forma part del Patrimoni de la Humanitat de la UNESCO des del 2004.
Abasta una superfície de 987 hectàrees de l'illa de Pico, la segona en grandària de l'arxipèlag de les Açores. La zona classificada inclou un notable conjunt de murs paral·lels i perpendiculars a la costa, que és rocosa. Els murs es van construir per protegir de l'aigua del mar i del vent milers de petites parcel·les rectangulars contigües, anomenades "currais".
Aquesta viticultura, els primers registres de la qual daten del segle xv, es manifesta per un extraordinari conjunt d'elements existent en cases particulars, solars (d'inicis del segle XIX), cellers, esglésies i ports. Aquest bellíssim paisatge, construït per l'ésser humà, deriva d'una pràctica antiga que abastava tota la regió açoriana.

## Referències

* ↑ Centre, UNESCO World Heritage. «Landscape of the Pico Island Vineyard Culture» (en anglès). [Consulta: 13 febrer 2021].

## Enllaços externs

* http://whc.unesco.org/en/list/1117.
* PDF.
* http://www.igespar.pt/pt/patrimonio/mundial/portugal/122/.
# Ullucus tuberosus

Ullucus tuberosus —que rep el nom quítxua ulluco, o papa lisa en castellà— és una espècie de planta cultivada, l'única dins del gènere Ullucus, de la qual s'aprofiten sobretot les arrels i, de manera secundària, també les fulles. Es cultiva a la zona andina fins a una altitud de 2.800 metres. El major atractiu de Ullucus tuberosus és la seva textura cruixent que conserva també una vegada cuit. En això és similar a la jícama. És l'ingredient principal del plat típic peruà "olluquito con charqui", i junt amb l'ingredient anomenat cubio del plat típic colombià cocido boyacense. Normalment es talla en tires fines.
Ullucus tuberosus és una de les plantes cultivades per la seva arrel més important de la zona dels Andes, només la patata la supera en importància econòmica. Se sap que aquesta planta conté importants quantitats de proteïna, calci i carotè. Ullucus tuberosus ja era usat pels inques en època precolombina.
U. tuberosus és una planta herbàcia i compacta, les varietats cultivades són plantes enfiladisses o semierectes i poden arribar a 50 cm d'alt. Les tiges i les fulles són suculentes. Rarament fructifica i quan ho fa és en forma d'un aqueni piramidal.
En els estolons, subterranis o superficials, es produeixen tubercles allargats o esfèrics d'un diàmetre que normalment es troba entre els 2 i els 15 cm.

## Notes

* ↑ Lost Crops of the Incas: Little-Known Plants of the Andes with Promise for Worldwide Cultivation, National Academies Press
# Resolució 270 del Consell de Seguretat de les Nacions Unides

La Resolució 270 del Consell de Seguretat de les Nacions Unides, aprovada el 26 d'agost de 1969 després d'un atac aeri d'Israel al sud del Líban, el Consell va condemnar Israel i va lamentar tots els incidents en violació de l'alto el foc i l'extensió de la zona de lluita. El Consell també va declarar que aquestes violacions greus de l'alto el foc no podien ser tolerades i que el Consell hauria de considerar els passos més eficaços previstos a la Carta.
La resolució es va aprovar sense vot.

## Vegeu també

* Llista de resolucions del Consell de Seguretat de les Nacions Unides 201 a la 300 (1965 - 1971)

## Enllaços externs

* PDF Text de la Resolució a UN.org
# Soldats de Salamina

Soldats de Salamina (Soldados de Salamina en l'original castellà) és una novel·la de l'escriptor extremeny Javier Cercas, publicada el 2001. El 2003 fou publicada en català, amb una traducció de Ponç Puigdevall.

## Argument

El nucli central de la novel·la gira entorn de la persona real de Rafael Sánchez Mazas, escriptor i ideòleg de la Falange Española, estret col·laborador de José Antonio Primo de Rivera i, en particular, de l'episodi en el qual va escapar del seu afusellament. La Guerra Civil Espanyola està acabant, i les tropes nacionals avancen cap a Catalunya. Les tropes republicanes en retirada destrueixen ponts i vies de comunicació per protegir la seva fugida. Sánchez Mazas, pres a Barcelona, escapa d'un afusellament col·lectiu. Quan surten a cercar-lo, un soldat republicà que acaba d'emocionar tots els presos ballant al so del pasdoble Suspiros de España el troba, l'encanona, però, finalment, li perdona la vida i el deixa fugir. Sánchez Mazas s'amaga al bosc i aconsegueix l'ajuda d'un grup de pagesos als quals tornarà el favor ajudant-los un cop acabada la guerra.
L'autor, Javier Cercas, es converteix en un personatge de la novel·la; un periodista que investiga aquest succés abans d'escriure el llibre.

## Títol

Com és costum amb Cercas, el títol del llibre és ambigu i va ser creat quan la novel·la era pràcticament acabada. El nom de Soldats de Salamina fa referència a la famosa batalla de Salamina, on els grecs, comandats per Temístocles, varen vèncer l'imperi Persa. Encara que l'argument del llibre no està directament relacionat amb aquest episodi històric, aquesta batalla era un dels temes d'interès de Sánchez Mazas.

## Pel·lícula

Soldats de Salamina és una pel·lícula de David Trueba de 2002.

## Referències

* 1 2 País, Ediciones El «Los mejores libros en español de los últimos 25 años» (en castellà). EL PAÍS, 28-10-2016.
# La Tenda (Sant Quirze Safaja)

La Tenda és el nom d'un petit grup de cases modernes del terme municipal de Sant Quirze Safaja, a la comarca del Moianès.
Estan situades al nord-oest del poble de Sant Quirze Safaja, al peu de la carretera BV-1341, a la dreta de la riera de Sant Quirze. És a prop i al nord-oest de Can Pereredes i de Cal Pastor. Hi ha la botiga de queviures, un caixer automàtic i, fins fa poc, la farmàcia del poble, que ha estat traslladada uns dos-cents metres més al sud-est.
Al 1962 es van començar a produïr les seves famoses neules de nadal.

## Enllaços externs

* Puigdolena en el seu entorn, a l'Institut Cartogràfic de Catalunya
# Fontaine-l'Étalon

Fontaine-l'Étalon és un municipi francès situat al departament del Pas de Calais i a la regió dels Alts de França. L'any 2007 tenia 123 habitants.

## Demografia
### Població

El 2007 la població de fet de Fontaine-l'Étalon era de 123 persones. Hi havia 48 famílies de les quals 8 eren unipersonals (4 homes vivint sols i 4 dones vivint soles), 20 parelles sense fills i 20 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 68 habitatges, 50 eren l'habitatge principal de la família, 15 eren segones residències i 2 estaven desocupats. Tots els 68 habitatges eren cases. Dels 50 habitatges principals, 41 estaven ocupats pels seus propietaris, 5 estaven llogats i ocupats pels llogaters i 4 estaven cedits a títol gratuït; 1 tenia dues cambres, 5 en tenien tres, 14 en tenien quatre i 30 en tenien cinc o més. 44 habitatges disposaven pel capbaix d'una plaça de pàrquing. A 27 habitatges hi havia un automòbil i a 15 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Fontaine-l'Étalon el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 4 |
| 0 | 80 a 84 | 4 |
| 8 | 75 a 79 | 4 |
| 8 | 70 a 74 | 8 |
| 0 | 65 a 69 | 8 |
| 0 | 60 a 64 | 0 |
| 4 | 55 a 59 | 0 |
| 4 | 50 a 54 | 4 |
| 4 | 45 a 49 | 0 |
| 0 | 40 a 44 | 4 |
| 12 | 35 a 39 | 4 |
| 0 | 30 a 34 | 4 |
| 4 | 25 a 29 | 8 |
| 4 | 20 a 24 | 0 |
| 0 | 15 a 19 | 0 |
| 8 | 10 a 14 | 4 |
| 0 | 5 a 9 | 4 |
| 0 | 0 a 4 | 0 |

## Economia

El 2007 la població en edat de treballar era de 68 persones, 43 eren actives i 25 eren inactives. De les 43 persones actives 39 estaven ocupades (26 homes i 13 dones) i 4 estaven aturades (1 home i 3 dones). De les 25 persones inactives 3 estaven jubilades, 7 estaven estudiant i 15 estaven classificades com a «altres inactius».

### Ingressos

El 2009 a Fontaine-l'Étalon hi havia 48 unitats fiscals que integraven 117 persones, la mediana anual d'ingressos fiscals per persona era de 12.359 €.

### Activitats econòmiques

L'únic establiment que hi havia el 2007 era d'una empresa d'hostatgeria i restauració.
L'any 2000 a Fontaine-l'Étalon hi havia 7 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Fontaine-l'Étalon a l'INSEE.
* Évolution et structure de la population Fitxa amb el detall de dades de Fontaine-l'Étalon a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.